Document ID: 32003D0073

32003D0073
L 027/31
SLUŽBENI LIST EUROPSKE UNIJE
ODLUKA KOMISIJE
od 30. siječnja 2003.
o izmjeni Odluke 97/468/EZ u pogledu uključivanja objekata iz Estonije i Namibije na privremeni popis objekata u trećim zemljama iz kojih države članice odobravaju uvoz mesa divljači
(priopćena pod brojem dokumenta C(2003) 333)
(Tekst značajan za EGP)
(2003/73/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa poslovnih nastana u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 2001/4/EZ (2), a posebno njezin članak 2. stavke 1. i 4.,
budući da:
(1)
Odlukom Komisije 97/468/EZ (3), kako je zadnje izmijenjena Odlukom 2002/672/EZ (4), sastavljeni su privremeni popisi objekata u trećim zemljama koji proizvode meso divljači.
(2)
Estonija i Namibija proslijedile su popise objekata koji proizvode meso divljači za koje odgovorna tijela potvrđuju da su objekti u skladu s pravilima Zajednice.
(3)
Budući da još nisu provedene inspekcije na licu mjesta, uvoz iz takvih objekata još ne ispunjava uvjete za smanjene fizičke provjere u skladu s člankom 2. stavkom 4. Odluke 95/408/EZ.
(4)
Odluku 97/468/EZ treba stoga na odgovarajući način izmijeniti.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog Odluci 97/468/EZ izmjenjuje se u skladu s Prilogom ovoj Odluci.
Članak 2.
Ova se Odluka primjenjuje od 4. veljače 2003.
Članak 3.
Ova je Odluka upućena državama članicama.
Sastavljeno u Bruxellesu 30. siječnja 2003.

Labels: 17
5
0
3
6
18